Valurtslekta

fôrvalurt (S. asperum)
 Symphytum bulbosum
 Symphytum grandiflorum
 valurt (S. officinale)
 Symphytum orientale
 Symphytum ottomanum
 bleikvalurt (S. tauricum)
 Symphytum tuberosum
 mellomvalurt (S. × uplandicum)

Valurtslekta (Symphytum) er ei slekt i rubladfamilien. 

De er flerårige urter med krypende jordstengel og er som regel høye med grov vekst. Stengelen er opprett med strie hår. Bladene er spisse og eggrunde. Blomstene sitter i ensidige kvaster. Begeret har fem fliker, og kronen er rør- eller klokkeformet med blå, rød, rosa, hvit eller mer sjelden gul farge. Griffelen stikker ut av kronen. De fleste artene vokser på fuktige steder, og slekta er utbredt i Europa, Nord-Afrika, Vest- og Sentral-Asia.

I Norge er valurt (S. officinale), fôrvalurt (S. asperum) og hybriden mellom dem, mellomvalurt (Symphytum × uplandicum), forvillet. Bleikvalurt (S. tauricum) er også blitt funnet, men den reproduserer ikke i Norge.

Litteratur

Eksterne lenker 
 

Rubladfamilien
Planter som inneholder pyrrolizidinalkaloider